
DEFINITIO 


. 

Balneis  uti  dicitur  homo,  si  per  longius  vel  bre- 
vius tempus  totus  in  aqua  vel  tantum  singulis 
corporis  partibus  in  quodam  versatur  fluido,  sive 
hoc  sit  aer  atmosphaericus , vel  gasum  quoddam 
artificiale,  sive  sit  aqua  vel  communis  solita  for- 
ma aut  ea  vaporis,  vel  substantiis  quibusdam  me- 
dicis commixta. 


HISTORIA. 

Ex  antiquissimarum  gentium  historia  potest 
intelligi,  jam  pristino  tempore  balneas  ab  homini- 
bus esse  adhibitas.  Nam  sapientes  legislatores,  qui 
animi  culturam  simul  cum  ea  corporis  efficere  vo- 
lebant , institutiones  pro  corporis  salute  paratas 

cum  aclu  conjunxerunt  religioso  ac  lavationes  ha- 
beri sacras  jusserunt.  Quare  curarunt,  ut  balneae 
crebro  adbiberentur  atque  ad  summam  auctoritatem 
pervenirent.  Itaque  non  est  mirandum,  quod  bal- 
nearum usum  apud  plerosque  antiquitatis  populos 
invenimus.  Indi,  balneis  crebro  utentes,  fricari 
manipularique  jubentur.  Apud  Aegyptios,  Persas, 
Assyrios,  Judaeos  earum  usus  erat  creberrimus. 
Qua  re  facile  est  intellectu , cur  orientales 
populi  hodierno  quoque  tempore  balneas  re- 
medium in  morbis  optimum  habeant.  Itaque  ex 
antiquissimo  balnearum  usu  maximaque  auctoritate, 
quam  et  actus  religiosus  et  vivendi  ratio  iis  con- 
cedebant, innumerae  atque  mirabiles  declarari  pos- 
sunt fabulae,  cum  usu  balnearum  conjunctae.  Pri- 
mae balneae,  quibus  uti  solebant  Graeci,  erant 
lavacra  fluvialia  ac  marina,  naturae  maxime  idonea; 
et  inter  Pythagorae  ej usque  discipulorum  ad  cor- 
poris et  animi  salutem  conservandam  praecepta,  ut 
quotidie  frigida  se  lavarent , primum  fere  tenebant 
locum.  Lacedaemonii  et  hieme  et  aestate  in  flu- 
viis se  lavare  atque  infantes  recens  natos  mer- 
gere , lege  severa  cogebantur.  Apud  Macedones 
calidarum  balnearum  usus  a legibus  erat  interdi- 
ctus, ita  ut  ne  puerperis  quidem  iis  frui  liceret.  Ex 
poetarum  antiquorum  fabulis  intelligere  possumus, 
Ulyssem  et  Diomedem  ad  lavandum  in  mare  de- 
scendisse, Nausicoam  cum  servabus  in  mari,  Eu- 


11 


ropam  in  Anauro  se  mersisse,  Ilelenamque  famo- 
sam in  undis  se  lavasse.  In  veterum  scriptis  porro 
invenimus,  calidas  lavationes,  quas  'H^axAeta  nomi- 
nabant apud  Graecos  jam  pristino  tempore  adhibi- 
tas fuisse.  Narrant  quoque,  Apollinem,  alii  au- 
ctores Minervam,  quomodo  iis  uterentur,  Grae- 
cos docuisse.  Ex  vetustissimis  autem  temporibus 
Graeci  balneas  tauquam  sacras  habebant , Balavstov 
eas  nominabant,  unde  postea  vox  balneum  (Aovrgov) 
derivata  est.  — 

Praeterea  lege  veteri  erat  institutum,  ut  aegri, 
priusquam  oraculum  orarent,  lavari  deberent;  quem 
ad  ritum  Euripides  alludit  his  verbis:  Sctt.aaaa  •kKvcjli 

KOLVTa  T dvSgcoimv  xaxd.  *) 

i * • m- : ’ . * i ► t 

Hippocrates  qui  balnearum  utilitatem  nec  non 
vim  earum  noxiam  optime  distinxerat,  primus  le- 
ges nationales  constituit,  quas  ejus  successores, 
quum  optimas  haberent,  imitati  sunt. 

Scripta  veterum  auctorum  perscrutantem  non 
praeteribit,  fontium  mineralium  usum  atque  utili- 
tatem Graecis  jam  antiquissimo  tempore  esse  co- 
gnitum , eosque  praecipue  calidis  fontibus  atque 
miracula  efficientibus  uti  solitos  esse.  Omnium 
primus  Aesculapius  embrocationes  adhibebat,  ita 


*)  Iphigen.  Taur.  v.  1193. 

cuim  vox  ,, balineae  pensiles44*)  tradenda  esse  vide- 
tur , neque  minus  ille  lavationes  frigidas  atque 
aquam  frigidam  interne  adhibendam  crebro  ordi- 
navit. 

Romanorum  balneae,  quibus  vetustissimo 
tempore  utebantur,  fluviales  fuisse  videntur,  quae 
quidem  in  Tiberi  erant  paratae,  simul  aptae  ad 
natandum  et  ad  ceteras  artes  corporis  exercitatio- 
nibus infervientes.  — Ad  corpora  duranda  Scipio 
Africanus  vetuit , ne  calidae  in  castris  adhibe- 
r en  fur. 

Plinius  narrat,  Romanos,  sex  primis  saeculis 
post  urbem  conditam , medicamentorum  loco  solis 
balneis  usos  esse.  — 

Tempus  grave  balnearum  historiae  incipit  in- 
ter Romanos  ab  Antonio  Musa. 

Augustus  enim  imperator  diu  morbo  gravi, 
de  quo  historici  non  satis  commemorant,  laborave- 
rat aliique  medici  eum  remediis  excitantibus  etiam 
magis  cruciaverant;  Musa  contra  praescripsit  bal- 
neas frigidas,  quibus  imperator  sanitatem  recupe- 
ravit. Tum  Augustus  et  senatus  Romanus  Musam 
uon  solum  donis  uberrimis  donaverunt,  sed  etiam 


Versuch  eiuer  pVagmatischen  Geschichte  der  Arz- 
ncikundc  vou  Kurt  Sprengel.  Halle  1800.  Th.  II.  S. 23. 

in  equitum  ordine  receperunt,  atque  ad  eum  valde 
honorandum , statuam  in  templo  Aesculapii  instrui 
auream  jusse runt.  Dio  illi  narrationi  haec  adjicit: 
,,Musam  eventu,  inquit,  felici  ausum  esse,  et 
Marcello  balneas  frigidas  praecipere , quod  qui- 
dem non  evenit,  quum  moriretur.u  Seriori  tem- 
pore Charmis  Massiliensis  - usum  balnearum  frigi- 
darum Romae  renovabat,  et  quidem  tanto  suc- 
cessu, ut  mox  ab  omnibus  laudaretur,  atque  divi- 
tias magnas  sibi  compararet. 

Celsus  qui  multis  in  rebus  Hippocratem  atque 
vetustiores  Graecorum  scriptores  secutus  est,  fri- 
ctiones et  balneas  in  morbis  chronicis  summis  ef- 
fert laudibus. 

Agathinus  a balneis  calidis,  aetate  sua  usi- 
tatissimis, omnem  debilitatem  et  irritabilitatem  ir- 
regularem proficisci  putans,  cautissime  regulas,  se- 
cundum quas  balneae  calidae  in  usum  vocarentur, 
praescripsit,  majori  vero  ardore  frigidas  tanquam 
summum  remedium  sanitatis  conservandae  commen- 
davit.*) 

Philippus  a Caesarea,  qui  in  scriptis  suis 
multum  aestumatu  dignum  posteris  tradit,  usum 
balnearum,  praecipue  in  febre  hectica  rejicit. 

*)  Oribas.  Coli.  lib.  X.  c.  7.  p.  439.  seq.  „(}ui  autem 
hunc  brevem  vitae  cursum  sani  cupiunt  transigere,  frigida 
iavari  saepe  debent.  Vix  enim  verbis  exequi  possum,  quan- 
tum utilitatis  ex  frigida  lavatione  percipiatur.1* 

Temporis  rccentioris  Tationc  habita,  usus  bal- 
nearum mineralium  a Germanis  et  Francotrallis 

o 

saeculo  XV.  et  XVI.  maxime  in  usum  vocabatur. 

Balneas  frigidas  inde  ab  initio  sacculi  XVIII. 
Angli  maxime  adhibebant,  et  cum  inulti  medici  ea- 
rum  usum  quam  maxime  salubrem  dijudicarent, 
etiam  aliae  gentes.  Balneae  contra  tepidae  nonnisi 
medio  saeculo  XVIII.  probabantur.  De  eorum  usu 
apto  sicut  de  instituendis  balneariis  medici  praeci- 
pue Germanici  maxime  meruerunt;  et  aetate  no- 
stra balnearum  usus  est  tam  frequens  ac  vulgaris, 
ut  non  solum  Europae  urbes  primariae,  sed  etiam 
Germaniae  minores  optimis  balneariis  gaudeant. 

■ i r. ; • • y ■ > . 

DIVISIO. 

* • I . i • * . , ' . . 

In  universum  balneas  dividere  possumus: 

1)  in  frigidas,  2)  tepidas,  3)  calidas,  4)  russicas 
s.  vaporarias,  5)  minerales,  6)  marinas,  7)  aereas 
et  solares,  8)  electricas,  9)  terrestres,  10)  compo- 
sitas s.  medicinales. 

Antequam  dc  harum  balnearum  usu  ratione 

l 

therapeutica  fusius  disseram , nonnulla  de  earum 
gravitate  respectu  artis  diaeteticae  praemittam. 

C.  W.  Hufcland  in  libro  suo,  qui  inscribi- 
tur Macrobiotik,  lavationem  rem  tamquam  essentia- 

lem  ad  conservandam  sanitatem  vitamque  producen- 
dam habet. 

Inter  alia  profert  pag.  241. 

„Man  bade  Jahr  aus  Jahr  ein  jede  Woche 
,,\veni£fstens  einmal  in  lauem  Wasser,  wozu  sehr 
„niitzlicli  noch  eine  Abkochung  von  5 — 6 Lotii 
„Seife  gemischt  werden  kann.  Wollte  Gott$  dass 
,,die  Bader  an  allen  Orten  wieder  in  Gang  gesetzt 
,,wiirden,  damit  auch  der  unbegiiterte  Tiieil  des 
„Volkes  diese  Wohlthat  geniesseu  konnte,  so  wie 
„er  sie  in  den  vorigen  Jahrhunderten  iiberall  ge- 
noss  und  dadurch  gesund  und  stark  wurdc.u 

Gravissimus  est  ratione  diaetetica  balnearum 
usus  ad  conservandam  munditiem  in  neonatis.  Cute 
eorum  plerumque  vernice  sic  dicta  caseosa  et  haud 
raro  etiam  smegmate  obtecta,  lavatio  statim  post 
partum  adhibita  multum  confert  ad  sanitatem.  Ejus- 
modi lavatio  desiderat  temperaturam  28  — 29°  R., 
quae  sensim  paulalimque  auctis  corporis  viribus 
ad  frigidiorem  transire  potest.  De  hoc  puncto  Hu- 
felandius  etiam  in  libro  supra  memorato  pag. 
284.  bene  disseruit;  fusius  vero  hanc  rem  tractavit 
in:  Guter  llath  an  Miitter  iiber  die  wiclitigsten 

Punkte  der  physischen  Erziehung.  Berlin  etc. 

Idem  auctor  agit  etiam  de  usu  atque  utilitate 

s t 

balnearum  pro  aetate  senili  in  libro,  cujus  supra 
mentionem  feci,  pag.  296.  his  verbis: 


1« 

„Laue  Biider  sind  ausserst  passend  ais  eincs 
,,der  schbnsten  Mittel,  die  naturliche  Warme  zu 
„mehren,  dic  Absonderungen , besonders  der  Haut 
„zu  befordern  und  die  Trockcnheit  und  Stcifheit 
„des  Ganzen  zu  vermindern.  Sie  entsprechen  also 

,,fast  allen  Bediirfnissen  dieser  Periodo. 

% 

Transeo  nunc,  quantum  hujus  opusculi  spatium 

• i 

permittit,  ad  ordinis  supra  memorati  expositionem. 

I.  Balneum  frigidum. 

Usui  hujus  vario  adnumeramus: 
a)  Aspersionem,  b)  Impluvium,  c)  Stillicidium, 
s.  Imbrocationcm,  d)  Guttam  s.  Doxiam. 

Temperatura  balnei  frigidi,  ut  eventum,  quem 
desideramus,  habeat,  non  supra  8°  esse  debet. 

Effectus:  1)  Totum  corpus  slatim  sub  in- 

i 

troitu  in  balneum  conquassatione,  horripilatione, 
imprimis  cum  aqua  alvum  pectusque  attingat,  affi- 
citur. Qui  quidem  effectus  pariter  ac  vis  electrica 
summam  exercet  vim  in  systema  nervosum. 

2)  Cutis  partium  ab  aqua  frigida  tactarum  ini- 
tio e coeruleo  rubra,  postea  livida  fit. 

3)  Corporis  volumen  secundum  leges  physicas 
diminuitur;  homines  magnae  sensibilitatis  contra- 
ctione cutis  ac  musculorum  dolorosa  nec  non  sensu 
quodam  inani  afficiuntur. 

4)  Pulsus  secundum  observationes  a magnis 
viris  institutas,  fit  tardior  et  debilior,  neque  minus 

respiratio,  quae  mox  post  introitum  in  balneum 
ictu  quodam,  ut  ita  dicam,  offenditur  et  per  totum 
lavationis  tempus  impedita  remanet  ac  suppressa. 

5)  Omnia  haec  phaenomena  eo  magis  ac  facilius 
apparent,  quo  frigidior  aqua,  quo  irritabilior  est  homo 
balneo  utens,  quo  diutius  denique  in  illo  moratur; 
quae  symptomata,  quamquam  minori  gradu,  et  in  te- 
pido occurunt. 

> ' / 

6)  Post  balneum,  in  quo  aegrotus  vulgo  non- 
nullas tantum  minutas  versatur,  in  toto  corpore 
sensus  caloris  suavis  et  recreans  propagatur,  in 
omnibus  functionibus  actio  observatur  aucta,  fibra 
muscularis  majorem  induit  vim  recellendi,  pulsus 
fit  frequentior  et  plenior,  neque  minus  augetur  exha- 
latio. Balneum  frigidum  igitur,  per  brevissimum 
temporis  spatium  adhibitum,  co  quod  in  orga- 
nismo validam  reactionem  profert,  remedium 
valde  excitans  habendum  est,  et  jure  id  adhibemus 
in  omnibus  morbis,  ubi  conquassatio  celeris  at- 
que effectus  subitus  in  plura  organismi  systemata 
neque  minus  nova  actio  et  energia  aucta  pro- 
vocanda sunt. 

Balneis  marinis  exceptis,  frigidum  raro  in 
universum,  frequentius  autem  in  partem  corporis, 
unde  nomen  topicum  in  usum  vocatur,  et  hoc 
praecipue  sub  forma  impluvii  adhibemus  in  febre 
maligna,  typho,  in  graviori  scarlatinae  casu , in  an-> 

ginae  membranaceae  stadio  adynamico , in  conge- 
stionibus ad  caput  et  delirio  tremente;  haud  imme- 
rito lavationes  et  fomentationes  frigidae  quodam- 
modo huc  referri  possunt.  In  vitiis  vero  organicis, 
exanthematibus  chronicis,  inflammationibus  internis 
nec  non  in  variis  morbis  nervosis  in  usu  balnei 
frigidi  summam  cautionem  ac  providentiam  adhibe- 
amus necesse  est,  quod  his  in  casibus  saepius  animi 
deliquia,  spasmi,  asphyxia  in  balneo  ipso  occurrunt; 
nihilominus  tamen  hic  balneae  frigidae  locales 
fausto  eventu  adhibentur.  — Secundum  medicorum 
celeberrimorum  observationes,  lavationes  frigidae 
et  impluvia  initio  omnium  morborum  acutorum,  prae- 
cipue exanthematicorum  congruunt,  sicut  etiam 
hydrophobiae,  vesaniae,  hypochondriae,  hysteriae 
et  aliorum.  Aspersionem  contra  et  Doxiam 
adhibemus  in  paralysi  articulorum,  nodis  arthriticis, 
amaurosi,  furore,  dolore  capitis  chronico,  in  quo 
etiam  Embro catio  in  summum  caput  sibi  compa- 
ravit laudem.  1 

II.  Balneum  tepidum. 

Primus  effectus,  quem  hoc  balneum  in  super- 
ficiem corporis  exercet,  est  sensus  suavis  ac  ju- 
cundus, qui  mox  totum  corpus  occupat,  et  nonnullis 
in  casibus  optimum  thermometron  est  ad  destinandum 
caforis  gradum.  In  universum  determinant  25°R.  atta- 
men multi  in  balneo  hujus  temperaturae  frigore  affi- 


ciuntur,  ita  ut  gradus  27— -2 8 adhibeantur  neoesse  sit. 
Ambitus  corporis  augetur  in  balneo  tepido  et  calido, 
neque  minus  transpiratio , quae  quidem  in  homine 
irritabili,  vel  longa  in  balneo  mora  in  sudorem  trans  - 
it;  etiam  pulsus  fit  frequens.  Omnes  balneae  tepidae, 
aut  aquam  puram  continentes  aut  cum  aliis  materiis 
mixtam,  excitant  calore  vitae  actionem,  spasmos  rer- 
movent  eo  quod  in  systemata  capillare  et  nervosum  cu.- 
tis  vim  exercent,  transpi rationem  suppressam  vel  inir- 
pcdilam  et  exanthemata  restituunt  itemque  haemor- 
ihagias  consuetas  ac  suppressas;  utilitatem  etiam  prae- 
bent in  hypochondria,  hysteria,  in  febribus  cum  deli- 
rio, in  omnibus  morbis  nervosis  cum  erethismo,  in 
scrophulosi,  rachitide,  in  exanthematibus  chronicis, 
herpeticis  et  miliaribus,  et  secundum  Ilufelandium 
in  erysipelate  neonatorum,  porro  in  arthritide  et 
rheumatismo,  in  convulsionibus  gravidarum  nec  non 
infantum,  in  tetano,  trismo,  chorea  St.  Viti,  colica, 
cardialgia,  in  paralysi  et  asphyxiis  cujusvis  ge- 
neris. Saepe  hoc  balneum  adhibemus  aut  integrum 
aut  semicupium,  aut  pediluvimn  aut  maniluvium. 

Etiam  omnes  fere  balneae  minerales  «t  marb- 
nae  nonnullis  in  casibus  calidae  adhibentur. 

Balneae  calidae  topicae  vim  exorcent  so- 
pientem, irritabilitatem  minuentem,  congestiones 
a partibus  gravioribus  derivantem;  quibus  prae- 
cipue utimur  iu  variis  morbis  externis  e.  c,  jn 

panaritio,  abscessibus , ulceribus,  in  variis  oph- 
tlialmiis,  partim  sub  forma  epithematum  calidorum, 
partim  fomentationum:  etiam  in  ankylosibus,  ar- 
ticulationum indurationibus,  paralysi,  asphyxia  ete; 
sub  forma  stillicidii  et  in  partes  affectas  et  in 
scrobiculum  cordis.  Pe  diluvia  et  Manii  u vi  a 
utilitatem  praebent  ante  et  inter  eruptionem  omnium 
fere  exanthematum,  ut  febrem  leniant  et  variolarum 
emptionem  in  facie  vehementiorem  caveant. 

Optimo  vero  successu  adhibentur  in  menstrua- 
tione difficili,  retenta,  suppressa,  in  moliminibus  hae- 
morrlioidalibus,  doloribus  capitis  febrilibus  et  deli- 
riis, in  haemoptysi,  convulsionibus  etc.  His  balneis 
saepe  admiscemus  sinapin,  cochleariam  armoraciam, 
sal  culinare  etc. 

Mani  Iu  via  calida  laudantur  in  affectionibus 
spasmodicis,  febribus,  in  asthmate,  dyspnoea 
et  orthopnoea,  haemorrhagia  uteri,  quibus  in  capitis 
dolore  et  ophthalmiis  vulgo  sinapis  admiscetur. 
Huc  etiam  referri  possunt  balneae  a Francogallis 
dictae  „Douche  ascendante“  maxime  in  Fran- 
cogallia  et  Italia  usitatae. 

III.  Balneum  calidum. 

Quo  adhibito  symptomata  haec  observan- 
tur: Superficies  corporis  rubrum  induit  colorem. 

qui  quidem  color  et  in  partes  ab  aqua  non  hume- 
factas  propagatur.  Pulsus  et  respiratio  accelerantur, 
sudor  maxime  fusus  emanat;  saepe  etiam  obser- 
vamus anxietatem , pulsationem  carotidum  vehe- 
mentem, vertiginem,  in  nonnullis  etiam  apoplexiam 
(praecipue  in  hominibus  habitu  apoplectico  instru- 
ctis). Raro  hoc  balneum  in  totum  corpus,  saepius  in 
singulas  corporis  partes  adhibetur,  et  magnam 
praebet  utilitatem  in  arthritide  atonica,  in  paralysi 
post  apoplexiam  orta  et  in  rigore  artuum. 


IV.  Balneum  Russicum,  vaporarium. 

Balneae  vaporariae  distinguuntur  a vulgaribus 
aquosis  tantum  eo,  quod  hic  aqua  vaporis  forma 
magisque  expansa  adhibetur;  propterea  etiam  ce- 
teris paribus  cum  illis  in  omnibus  virtutibus  con- 
gruunt. Id  vero  habent  commodum,  ut  majori  ca- 
loris gradu  (a  30  — 40  interdum  50°  R.)  et  diu- 
tius adhiberi  possint,  quia  calor  corporis  aqua  e 
vaporibus  condensata  paululum  refrigeratur  ac  in- 
nocens redditur. 

Balneae  Ilussicac  dividuntur  in  universales  et 
locales,  quarum  priores  in  tota  fere  Germania  nunc 
inveniuntur,  quae  priori  tempore  tantum  in  Russia, 
Suecia,  Dania  maxime  in  usu  erant.  — Laudatur 
hoc  balneum  praecipue  in  rheumatismo,  arthritide, 


22 


in  cntaniiis  acutis  et  chronicis,  contra cturis,  coxul- 
gii&,  syphilide,  imprimis  in  lue  inveterata  et  ca- 
chexia incrcuriali;  Balneum  vaporarium  locale, 
constans  aut  vaporibus  aquosis,  aut  aqua  bul- 
liente, varia  medicamina , ut  species  aromaticas, 
antispasmodicas  etc.  Continente,  vapore  apparatibus 
variis  ad  partes  alFcct&s  ducto,  adhibemus  contra 
tumores  lymphaticos,  glandulas  induratas,  nodos 
lacteos,  contra  varia  ulCera  colli,  oris,  nasi,  auri- 
um ac  vaginae,  contra  otitidem,  ophthalmiam  ca- 
ta rrhalem ',  morbillosam,  amenorrhoeam,  meuosta- 
siam,  contra  lochia  suppressa,  dolores  spasmodicos 
parturientium  et  rigiditatem  genitalium  durante 
partu,  porro  in  haemorrhoidibus  dolorosis,  asthmate 
sicco,  dysphagia,  iscliuria  etc.  Fausto  eventu  in 
hunc  finem  utuntur  machinis  a Svmond . 3Iud«,c. 

* J 0 7 

Dzoudi  et  aliis  inventis, 

• i 


V.  Balneum  minerale. 

. \ ' 

Aquae  soteriac  in  toto  fere  orbe  terrarum  oc- 
currentes non  solum  interne  sed  frequentissime 
etiam  externe  summa  cum  utilitate  in  multis  morbis 
Chronicis  adhibentur.  Quum  longius  a proposito 
absit,  omnes  Imo  pertinentes  enumerare,  pauca 
tantum  verba  laciam  ile  iis  quae  sunt  in  Germa- 
nia. Germania  plus  300  equas  soteria»  alit,  quas 

secundum  earum  temperaturam  in  calidas  et  frigi- 
das dividere  solemus.  Ad  priores  pertinent  prae- 
cipue Wiesbaden  , Aachen  , Karlsbad  , Toeplitz, 
W armbrunn,  Ems  etc. 

Partium  constituentium  ratione  habita,  omnes 
in  tres  classes  dividi  possunt: 

1)  in  aquas  salinas,  quarum  iterum  quatuor  spe- 
cies existunt. 

a)  Aquae  amarae,  continent  praecipue  ma- 
gnesiam  et  calcariam  sulphuricam  itemque 
natron  sulphuricum,  e.  c.  aqua  Saidschiitzi- 
ensis  et  Pylnensis  etc. 

b)  Aquae  muriaticae  imprimis  sal  calinare 
continentes.  His  adnumerari  possunt  bal- 
neae marinae,  aquae  Ilalenses  quas  Sool- 
bader  dicunt  et  quae  inveniuntur  in  urbi- 
bus Rudolstadt,  Pyrmont,  Schoenebeck,  Lii- 
neburg,  Erfurt  etc. 

, i 

c)  Aquae  alcalino  - sali  nae  uti  in  locis 
Ems,  Johannisberg,  Wildberg  etc. 

d)  Aquae  salino-alcalinae,  quae  multas 
terras  acidum  absorbentes  et  calcariam  sul- 
phuricam solutam  continent. 

2)  in  aquas  ferratas  s.  chaly beatas,  qua- 
rum est  magna  copia  in  Germania.  Continent 
vulgo  ferrum  cum  acido  carbonico  , salibus  ca- 
linis,  in  nonnullis  etiam  cum  acido  sulphuri  o« 
conjunctum,  ct  dividi  possunt  in: 

a)  Aquas  clialy  beatas  alea  li  no  - sali- 
nas, uti  sunl  lvarlsbad.  Eger,  Fachingen, 
Hofgeismar,  Selters , Toeplitz,  Wildun- 
gen  ctc. 

b)  Aqiias  alcalino- terrosas  e.  g.  Geil- 
nau,  Rheingau,  Spaa  etc. 

c)  Aquas  c h a 1 yb  e a t a s salinas  e.  c.  Au- 

gustusbad,  Bibra,  Pyrmont,  Lauchstaedt  etc. 

■%  9 

d)  Aquas  terroso  - chalybeatas  e.  g. 
Freudenthal,  Lafnscheid. 

e)  Aquas  vi  trio  latas,  ferrum  muriaticum 
et  sulphuricum  oxydulatum  continentes  e.g. 
Alexisbad. 

3)  Aquas  sulphuratas,  quibus  inest  praeci- 
pue gasum  hydrothionicum.  Distinguimus  iterum 

a)  sali  no -sulphur  icas  e.  g.  Eilsen,  Ncnn- 
dorf,  Badcn  apud  Wiennas,  Langensalza  etc. 

b)  alcal  ino-sal  i nas,  ut  Aaclien,  Burscheid, 
Weilbach. 

De  usu  omnium,  quarum  mentionem  feci,  nil 
in  universum  dici  potest,  quod  a variis  rebus  de- 
pendeat. In  his  enim  balneis,  quod  altinet  ad  par- 
tes constituentes  saepe  tam  similibus  et  propterea 
electu  tam  difficilibus,  medicus  acumine  ingenii  ad 
felicem  eventum  plurimum  conferre  potest.  Evol- 
vantur praeterea  scripta  de  hac  re:  A.  lio  11- 

m a 11 11  Taschcnbuch  fiir  Acrztc , Physiker  und 
Brunnenfreunde.  3.  Auflage.  1815.  C.  W.  Hufe- 
land  Uebersicht  der  vorzuglicbstc»  Hcilquellen 
Deutschlands.  Bcrlin.  1822.  Ammon’s  Brunnen- 
diatetik.  Drcsdeu.  1825. 

# 

VI.  Baln e u m marinum. 

S.  G.  VogeI,  medicus  ille  celeberrimus  in 
scriptis  suis  lectu  dignis  primus  virtutem  atque 
vim,  quam  hoc  balneum  in  organismum  exercet 
humanum  nobis  ostendit.  *)  — • Qui  medici  balneis 
maris  Germanici  majorem  virtutem  ac  vim  sanan- 
di tribuunt  quam  illis  maris  Baltici,  ii  dicta  sua 
nondum  experientia  probarunt.  In  eo  vero  omnes 
congruunt,  balnearum  Germaniae  septentrionalis 
marinarum  id  quod  urbe  Dobberan  floret,  propter 
praeclara  instituta,  primum  tenere  locum. 

Aqua  marina  praecipue  continet  sal  culinare 
et  analysi  chemica  accurate  instituta , una  libra 
aquae  maris  Baltici  sal.  culinar.  gr.  87,  magnes, 
muriat.  gr.  33.  Sclenit.  gr.  IV.  continet.  Effectus 
balnei  marini  alias  cuique  frigido  similis  eo  differt, 
quod  animum  maris  adspectu  mirabili  magis  mo- 

*)  Vide  ejus:  Abhandlung  iiber  den  Gebrnuch  der 

Seebader.  1791.  — Ejusdem  Naeliricbten  und  Belehrun- 
Sen  f'<r  Badegaste  in  Dobberan.  Hostock.  1798.  — Ejus 
Annaleu  des  Secbades  von  Dobberan.  — VogeI,  Ilufe- 
land  s Journal  Bd.  3.  p.  199.  Bd.  (i.  p.  2.  etc. 

veat;  neque  minus  respicienda  est  undarum  effica- 
cia, ut  corporis  calor,  qui  initio  evanuit,  jam  post 
aliquot  minutas  auctus  redeat ; saepe  post  balneum 
sumtum  homines  sensu  urente,  pruritu,  cute  rube- 
facta et  calore  suavi  afficiuntur.  Cautela  maxime 

respicienda  est,  ne  corpore  calefacto  et  ventre 

• * 

pleno  in  mari  lavemur,  neve  minus  nec  diutius 
quam  4 — 6 minutas  in  illo  perseveremus.  Bal- 
neum marinum  magnam  utilitatem  praebet  secun- 
dum observationes  ab  ili.  Vogel  factas  in  variis 
morbis  e causis  arthriticis  et  rheumaticis  deducen- 
dis, in  dispositione  ad  morbos  catarrhales,  in  di- 
arrhoeis, debilitate  nervosa,  hypochondria,  hac- 
morrhoidibus,  in  dispositione  habituali  ad  abortum, 
metrorrhagia,  imprimis  autem  in  morbo  scrophulo- 
so,  tumoribus  glandularum,  herpete  nec  non  aliis 
exanthematibus  chronicis.  Contrai  n dicantia 
autem  sunt:  plethora,  habitus  apoplecticus,  vitia 
intestinorum  organica,  crethismus  auctus,  ut  in 
multis  hysteria  laborantibus.  In  his,  si  balneis 
marinis  uti  volumus,  calidae  antecedant  necesse 
est,  etiamsi  et  hae  summam  desiderant  providen- 
tiam. Sunt,  qui  loco  naturalium  artificialibus  utan- 
tur, quae  vero  illis  non  parem  habent  effectum. 

VII.  Balneum  aereum  et  solare. 

Balneo  aereo  sensu  vocis  latiori,  omnes  homi- 
nes ad  sanitatem  conservandam  necessario  utuntur, 

cum  omnes,  uti  pisces  inaqua,  in  aere  vivamus.  — 
Sensu  tamen  strictiori  balneum  aereum  id  nomina- 
tur, ubi  homo  nudus  in  tentorio  aliquo,  quod  ab 
omnibus  partibus  patefieri  potest,  versatur , ita  ut 
aer,  interdum  etiam  radii  solis,  libere  vires  suas 
in  corpus  exercere  possint,  quod  quidem  balneum 
etiam  marino  majorem  addere  potest  vim. 

Balneum  solare  s.  Insolationem  medici  vqteris 
aevi  jam  cognoverunt.  Optimum  est  remedium  ad 
homines  debiles  ac  senes  restaurandos,  neque  mi- 
nus in  rccon valescentia,  asthmate  adultorum,  variis 
neuralgiis  praecipue  in  dolore  faciei,  chlorosi,  sicut 
in  omnibus  morbis  ex  animi  motu  deprimente  pro- 
fectis. Utrumque  balneum , in  virtutibus  suis 
electrico  simile,  eo  paratur,  ut  homo  loco,  radiis 
solis  exposito  et  ab  impetu  ventorum  tuto,  verse- 
tur, ut  ibi  calefiat. 

VIII.  Balneum  electricum 

V 

eo  consistit,  ut  homo  in  Isolatorio  vel  in  sella  vel 
lecto  pedibus  vitreis  isolato  ponatur,  ubi  electrici- 
tas  libere  in  cum  influere  possit.  Cujus  balnei 
effectus  sunt:  pulsus  frequens,  calor  auctus  jucun- 
dus et  virium  vitalium  excitatio.  In  variis  ncuro- 
sibus,  ut  in  epilepsia,  catalepsia,  chorea,  paralysi 
etc.  hoc  per  ptures  hebdomades  adhibitum  reme- 
dium magnam  praebuit  utilitatem. 

IX.  Balneum  terrestre  s.  (Jeochosia. 

Variis  temporibus  hoc  balneum  contra  hydro- 
pem, dolores  rheumaticos  vagantes,  phthisin  etc. 
in  usum  vocabatur  et  a multis  medicis  in  variis 
morbis  laudabatur,  praecipue  in  nonnullis  neurosi- 
bus,  in  epilepsia,  chorea,  hysteria,  secundo  tertiove 
die  repetitum  itemque  in  asphyxia  fulgure  provo- 
cata magnam  praebuit  utilitatem.  Paratur  hoc  modo: 
in  humo  sicca,  aliquantulum  arenosa  et  radiis  solis 
non  exposita  fossam  facimus  respondentem  magni- 
tudini aegroti,  qui  nudus  usque  ad  collum  modo 
brachiis  liberis,  modo  non  liberis  in  eam  immittitur, 
tunc  omnia  spatia  inter  aegrotum  et  fossam  terra 
implentur,  et  in  hoc  statu  per  1/-i  — 1 horam  et 
diutius  versatur  aegrotus,  e cujus  toto  corpore  su- 
dor vulgo  mox  emanat.  — IIoc  balneum  vires  ha- 
bet sanandi: 

1)  propter  pressionem  in  corpus  mechanicam. 

2)  propter  statum  aegroti  proprium  seniper  ani- 
mum moventem. 

3)  propter  temperaturam  corporis  auctam,  quum 
exhalatio  in  locis,  quae  circumjacent,  rema- 
neat et  illa  magis  magisque  calefaciat.  — 

X.  Balneum  compositum  s.  medicinale. 

Est  aut  universale  aut  locale,  et  differt  in  eo  ab 
aliis  balneis,  quod  semper  continet  medicamen 
quoddam,  cujus  dosis  plerumque  ab  aquae  copia 

dependet.  Cui  quidem  balneo  admiscemus  modo 
fluida  e.  c,  acida,  spiritum,  acetum,  modo  salia  e. 
g.  sal  marinum,  culinare,  ammonium  muriaticum, 
alumen,  ferrum  sulphuricum  oxydulatum,  hydrar- 
ffyrum  muriaticum  corrosivum,  modo  varias  mate- 
rias  vegetabiles,  prout  indicatio  singuli  casus  pos- 
tulat. Temperatura  ejus  vulgaris  est  25°  R,  in 
nonnullis  tamen  casibus  aquam  aut  calidiorem  aut 
frigidiorem  et  interdum  etiam  sub  forma  vaporis 
adhibere  debemus. — IIoc  balneum  variis  modis  in 
usum  vocamus,  quos,  cum  sint  maximi  momenti, 
breviter  enumerare  v olumus.  Adhibemus 

1)  Balneum  emolliens,  constans  e furfure, 
maltho,  spcciebus  emollientibus  etc.  quae  antea  in 
aqua  ebulliunt  et  tum  balneo  admiscentur. 

2)  Balneum  irritans  constans  vulgo  e sapone 
nigr.  U j,  Sal.  culinar.  Tt  j v ; interdum  etiam  ad- 
dimus kali  causticum,  SMiapin , lixiviam  etc.  Pe- 
diluvio  irritanti  sinapino  3 — 6 unciae  sinapis  et 
manipulus  sal.  culinar.  admisceri  solent. 

3)  Balneum  an  t i spasmodicum  componitur 
vulgo  e floribus  chamomillae,  rad.  valeriam,  lierb. 
millefol.,  roris  marin.  aa  gj  fi,  quae  antea  aqua 
ebulliente  infundunt,  et  balneo  luni  addunt. 

4)  Balneum  roborans.  Medicamina  huic 
necessaria  sunt  aromatica,  aetherea,  adstringentia 
c.  c.  species  aromaticae,  resolventes,  cortex  quer- 
cus, salicis,  hippocastani  etc.  aut  praeparata  ferri. 

ut  globuli  martiales.  In  hoc  balneo  ordinando  a par- 
tibus constituentibus  sic  dictis  volaliLibus,  viribus 
, aegroti  auctis,  sensim  ad  fixas  transire  solemus. 
Balneum  etiam  e jusculo  carnis  et  vino  paratum 
valde  restaurans  aegrotum  haud  raro  in  usum  vo- 
catur. 

5)  Balneum  sulphuratum  arti  ficiale  para- 
tur e solutione  hepatis  sulphur,  cui  interdum  acetum 
admiscetur.  Pari  modo  etiam  balneae  artificiales 
muriaticae  parari  possunt. 

Balneum  medicinale  a medicis  in  multis  mor- 
bis adhibetur,  quos  hic  enumerari  haud  necessa- 
rium habemus,  quum  in  quocunque  de  hac  re  tam 
gravi  tractante  compendio  satis  de  illis  disputatum 
sit. 


THESES  DEFElDEm«. 

O Venas  resorbere  contendo. 

2~)  In  amputatione  penis  ligatura  cultro  praeferen- 
da est. 

V Fistulae  ani  operandae  ligatura  maxime  idonea . 

Tubercula  pulmonum  et  scirrhus  multis  nume- 
ris conveniunt. 

V Omnia  graviditatis  signa  seorsim  spectata  fallacia. 

6J  In  curandis  ulceribus  ad  dyscrusiam  maxime  re- 
spiciendum est. 


VITA. 


Kgo-  Herrmunnus  Fridericus  Mei/ er,  Em- 
daniis , eviyigelicae  religioni  addictus , anno 
MD.eCCVII,  patre  j Retro,  matre  Getruida , e 
gente  fclehthuis , quam  mors  eheu!  mihi  f,b- 
stutti,-  natus  sum.  Schola  provinciali  Emdana 
relicta,  gymrfasium  Gedanense  frequeqtavi,  de- 
inde ad  acndemiam  Kegiomontanam  anno 
MDCCCXXV1II.  me  contuli,  ubi,  ab  0 Is  hau- 


dicam  professus  , per  triennium  his  interfui 
praelectionibus:  Cei.  Met/er  de  bo|aniee;  111. 
Bitrducji  sen . de  anatomia  generali,  de  vitae 
p^ehjcae  phaenomcfnis ; 111.  Burdach  sen.  et 
Cei.  Bnrdack  jun.  de  anatomia  universa  theo- 
rotica.et  practica ; 111;  Burdach  sen.  de  phy- 
siologia ^ 111.  ilerhart  de  Logice;  Cei.  Dowe 
de  physice ; Cei.  Bichler  de  encyclopaedia  et  me- 
thodoLogm  medica ; Beat.  Hagen  de  chemia;  Beat. 
L liger  de,  chirurgia  et  de  fasciis  bene  applicandis. 

Quibus  auditis  et  examine  inferioris  chi- 
rurgici muneris  superato  in  legione  tertia  pe- 
ditum et  postea  in  legione  Quinta  hussarorum 
receptus  et  per  sex  annos  versatus  sum.  Mense 
Aprili  a M DCCCXXXV.  ad  institutum,  medico- 
ehirtH<g!cilTn  Friderico-Guilelmianum  Berolinense 
vocatus  sum,  ubi  per  annum  ed  dimidium  his 
interfui:  praelectionibus:  Cei.  Froriep  de  ana- 

tomia chirurgica;  Cei.  Fr.  Hufelund  de  the- 
rapia et  semiotice;  111.  Fck  de  pathologia  ge- 
nerali ;^Jjll.  Morn  de  pathoiogia  speciali  et  de 
^Syphilide;  111.  Mitscherlich  de  chemia;  Cei. 

'lurte  ile  physice;  111.  Scltl&nwi  ile  osteologia 
et  syndesmologia ; 111.  Mulier  de  physiologia, 
de  anatomia  universa  theoretica  et  practica  nec 
non  organorum  sensuum;  111.  JLink  de  bo- 
tanice;  111.  Hecker  de  historia  medicinae;  111. 
Osatm  ile  materia  medica;  111.  II  ari  eis  de 
aphorismis  Hipp.;  111.  Klugt  ile  fracturis  et 
luxationibus,  de  chirurgia  generali,  de  akiurgia 
theoretica  et  practica,  de  fasciis  bene  applican- 
dis, de  arte  obstetriciq^generali  et  speciali  theo- 
retica et  practica;  111.  Jftopken  de  chirurgia 
speciali;  Cei.  C asper  de  srte  formulas  medi- 
cas rite  concinnandi.  Exercitationibus  clinicis 
interfui  et  medicis  et  chirurgicis  et  ophthalmi- 
atricis  et  illis  circa  syphiliticos  morbos  'Il- 
lustrissimorum Virorum  Bartels , Wolf, , Tru- 
stedt , lia  st , de  Graefe , Jdrujken,  hia  pe, 
quibus  omnibus  summe  venerandis  maximeque 
de  me  meritis  maximam  quam  possum,  gratiam 

habeo  semperque  habebo. 

Ouum  autem  summos  in  medicina  et  chi- 
rurgia honores  adspirari  non  liceret,  nisi  legi- 
bus omnibus  satisfecissem,  mense  Augusto  h.a. 
maturitatis  testimonio  a collegio  professorum 
gymnasii  Berolinensis,  graue  Kloster  dicti,  ail 
examinandos  eos,  qiji  ad  altiora  studia  accedere 

velint,  instituto  ornatus  sum. 

Ouadriennii  studiorum  cursu  peracto,  ac 
tentaminibus  tam  philosophico  quam  medico  nec 
non  examine  rigoroso  coram  gratioso  medicorum 
ordine  rite  absolutis,  fore  spero,  ut  dissertatione 
thesibusque  publice  defensis,  summi  in  ijiedieina 
ot  chirurgia  honores  in  me  conferantur. 


